钦定古今图书集成/理学汇编/学行典/第192卷 > 谢温良
## 钦定古今图书集成/理学汇编/学行典/第192卷 > 谢温良

按《太平县志》：“谢温良，字伯逊，桃夏人。至正闲，客昌国，
奉母陈氏以居。陈病症，伯逊刲股作糜以进，母辄差。
时昌国兰秀山盗发海上，州人皆匿山谷，伯逊侍母
独不去，寇义而释之。寻奉母至黄岩，而留橐于旧馆
人。越一年，往取橐，比至，忽梦母盛饰坐堂上，辄弃橐
以归，母果病危。又一年，母复病痱，手足痿痹不自举”，
伯逊扶持眠食，凡十有三载，不少懈。明洪武中，以孝
廉应召授官，敕还祀其先，病卒。